Пікіроўка ЗША і Расіі па сірыйскай праблематыцы таксама навідавоку. Уладзімір Пуцін прапаноўвае стварыць кааліцыю для барацьбы з “Ісламскай дзяржавай”, дапамагаючы ў гэтым арміі Сірыі, а Барак Абама называе Прэзідэнта гэтай краіны не інакш як тыранам, які бамбіць дзяцей. Як бачым, не ўсё так проста ў сусветнай палітыцы. І глабальны арыенцір міру на гэтым фоне выглядае вельмі крохкім. Не выпадкова Аляксандр Лукашэнка ў сваім выступленні гаварыў пра навіслы над планетай прывід новай вайны. А каб ён не матэрыялізаваўся, трэба весці зацікаўлены і ўзаемапаважлівы дыялог.